钦定古今图书集成/明伦汇编/官常典/第635卷 > 郭延鲁
## 钦定古今图书集成/明伦汇编/官常典/第635卷 > 郭延鲁

按《五代史》本传：“延鲁，沁州绵上人也。父饶，以骁勇事
晋，数立军功，为沁州刺史者九年，为政有惠爱，州人
思之。延鲁以善槊为将，累迁神武都知兵马使。朱守
殷反，从攻汴州，以先登功为汴州马步军都指挥使，
累迁复州剌史。延鲁叹曰：‘吾先君为沁州者九年，民
到于今思之。吾今幸得为刺史，其敢忘吾先君之志’！”
由是益以廉平自励，民甚赖之。秩满，州人乞留，不许，
皆遮道攀号。天福中，拜单州刺史，卒于官。当是时，刺
史皆以军功拜，言事者多以为言，以谓方天下多事，
民力困敝之时，不宜以刺史任。武夫恃功纵下，为害
不细，而延鲁父子特以善政著焉。